**Návod, pokyny, inštrukcie pre vypĺňanie špecifikácie predmetu zákazky**

**a kalkulácie ceny**

**Návod, pokyny, inštrukcie pre vyplnenie špecifikácie predmetu zákazky:**

Uchádzač musí uviesť v príslušnom riadku: **obchodné meno, sídlo a IČO**.

Uchádzač musí uviesť v príslušnom riadku: **výrobcu, typové označenie a značku (resp. obchodný názov)** ponúkaného ventilového bloku.

Zadávateľ v každej špecifikácii popisuje v stĺpci s názvom “*Parameter/časť položky*“ textovú časť požiadavky na požadovaný parameter ventilového bloku v stĺpci “*Požiadavky na parameter/opis*“ zadávateľ popisuje akým spôsobom má potenciálny dodávateľ uviesť požadovaný údaj v stĺpci s názvom “*Parametre ponúkané potenciálnym dodávateľom*“ a to buď:

1. Zadávateľ vyžaduje, aby potenciálny dodávateľ uviedol údaj **“*áno*“,** čím potvrdí, že ním ponúkaný ventilový blok spĺňa na 100 percent požiadavku zadávateľa. Ak by ventilový blok, ktorý ponúka potenciálny dodávateľ v rámci svojej ponuky nespĺňal požadovaný parameter, uvedie potenciálny dodávateľ pri tomto parametri údaj “*nie*“. (Príklad: ak zadávateľ požaduje napr. pre parameter “*Pneumatické ventily DN80*" v rámci stĺpca "*Požiadavky na parametre/opis*" údaj “*áno*“, tak potenciálnym dodávateľom ponúknutý ventilový blok musí spĺňať pre parameter “*Pneumatické ventily DN80*“ t.j. ponúknutý ventilový blok musí mať pneumatické ventily DN80, vtedy bude zadávateľ považovať tento parameter za splnený).
2. Ak zadávateľ požaduje údaj **min. (minimálne)**, znamená to, že ventilový blok, ktorý ponúkne potenciálny dodávateľ zadávateľovi, musí pri požadovanom parametri, mať takú hodnotu (údaj) parametra, ktorá je rovnaká alebo väčšia (vyššia) ako je požadovaná hodnota (údaj) pri tomto parametri (Príklad: ak zadávateľ požaduje napr. pre parameter “*Ovládací panel, dotykový*" v rámci stĺpca "*Požiadavky na parametre/opis*" údaj “*min. 15 palcov*“, tak potenciálnym dodávateľom ponúknutý ventilový blok musí spĺňať pre parameter “*Ovládací panel, dotykový*“ hodnotu presne 15 palcov alebo viac ako 15 palcov (napr. 17 palcov), vtedy bude zadávateľ považovať tento parameter za splnený).
3. Ak zadávateľ požaduje údaj **max. (maximálne)**, znamená to, že ventilový blok, ktorý ponúkne potenciálny dodávateľ zadávateľovi, musí pri požadovanom parametri, mať takú hodnotu (údaj) parametra, ktorý je rovnaký alebo menší (nižší) ako je požadovaný údaj pri tomto parametri (t.j. ak zadávateľ požaduje napr. pre parameter *"Inštalácia do priestoru – šírka"* v rámci stĺpca *"Požiadavky na parametre/opis"* údaj “*max. 2 m*“ tak potenciálnym dodávateľom ponúknutý ventilový blok musí spĺňať pre parameter "*Inštalácia do priestoru – šírka*" presne 2 m alebo menej ako 2 m (napr. 1,9 m ), vtedy bude zadávateľ považovať tento parameter za splnený.

Uchádzač **potvrdí formou podpisu** svoju ponuku na konci špecifikácie predmetu zákazky.

**Návod, pokyny, inštrukcie pre vyplnenie cenovej ponuky:**

**Pokyny ku vypĺňaniu cenovej ponuky**

Potenciálny dodávateľ musí uviesť v príslušnom políčku: obchodné meno výrobcu logického celku (ponúknutého ventilového bloku) a typové označenie logického celku alebo názov logického celku (ponúknutého ventilového bloku). Potenciálny dodávateľ musí v rámci kalkulácie ceny v rámci výzvy na predkladanie ponúk naceniť v požadovanej položke, všetky činnosti zodpovedajúce kompletnej realizácii (dodaniu) ventilového bloku (celková cena ventilového bloku, ktorú potenciálny dodávateľ v ponuke uvedie, sa za takú považovať aj bude). Celková cena, ktorú uvedie potenciálny dodávateľ vo svojej ponuke, musí zodpovedať cenám obvyklým v danom mieste a čase.